આમાં વ્યક્તિગત આગેવાનનો દોષ નથી, દોષ નિયમનો છે. કાયદો એટલો વાહિયાત છે કે તેનું પાલન થઇ શકે જ નહીં અને આવા અતિશય ઊંચા આદર્શો ઠોકી બેસાડવામાં આવે ત્યારે લોકોએ ઢોંગી બનવું જ પડે છે. પોતાની ભૂલ સ્વીકારી લેવાના બદલે ચૂંટણીપંચે દરેક ઉમેદવાર પર દેખરેખ રાખવા માટે નિરીક્ષકો રાખ્યા છે, રોજરોજનો હિસાબ લખાય તેવો આગ્રહ રાખ્યો છે. તેના કારણે ઉમેદવારે હિસાબનીશનો ખર્ચ ઉપાડવો પડે છે અને નિરીક્ષકોના પગારભથ્થાં ચૂંટણીપંચે ચૂકવવાં પડે છે.